LidanRubinov/Halacha-QA huggingface dataset:
שאלה: פגימת הנפש במסעדה לא מהודרת: הרב. ראיתי באור החיים (ויקרא יא, מג) ובשו"ת תורה לשמה (רי) שמי שאוכל מאכלים אסורים אפילו בשוגג נפשו נפגמת, ואילו מי שאכל באונס, שעשה כמובא בהלכה, ואעפ"כ ללט ידיעתו נכנס אוכל לא כשר לפיו, שאין נפשו נפגמת בזה. שאלתי היא לגבי אדם שבא למסעדה שיש לה תעודת כשרות בהשגחה רגילה ואפילו פחות מכך, וללא ידיעתו האכילוהו מאכל אסור. האם נפשו נפגמת מכך? שהרי מחד יש תעודת כשרות, ומאידך ידוע הדבר שיש שקרים בתחום הזה ואפשר לומר שהיה עליו לחפש אחר תעודת כשרות עם השגחה רצינית ומהודרת.
תשובה: כיון שהתעודה אינה בטוחה יתכן שהפגם פגע באוכל כי בעניינים רציניים לא היה סומך על דבר לא בטוח, ומכאן שהוא נכשל קצת באחריותו.
שאלה: השם דותן לילד: כבוד הרב, אנו מצפים לילדנו הראשון, וחשבנו (בין היתר) על השם דותן. אני יודעת שבמקרא ישנם שני אזכורים לשם זה, האחד בקשר לעמק בארץ ישראל והשני בקשר למרד דתן ואבירם. האם דותן הוא שם טוב לילד, לאור ההקשר השלילי של מרד דתן ואבירם? אודה מאוד לתשובתך. ו
תשובה: לא כדאי להשתמש בשם זה ועדיף לחפש שם עם משמעות טובה יותר.
שאלה: סרטים על השואה: אבל אם התשובה של הרב היא "להריץ קטעים לא צנועים" זה אומר שאפשר לראות סרט על השואה, ואם תגיע סצנה לא צנועה בהכרח שהשניה הראשונה תראה לצופה? השאלה נשאלה בהמשך לשאלה אישית
תשובה: לכן כתבתי לך לבדוק על חומר צנוע מראש
שאלה: גילוח בספירת העומר : האם מותר להתגלח בערב ראש חודש או רק בראש חודש עצמו בזמן ספירת העומר?
תשובה: למי שנוהג דיני אבלות מפסח ועד ל"ג בעומר, אין להתגלח בערב ראש חודש או בראש חודש אייר.
שאלה: על זקניהם בנוסח ספרדי: לפי רוב נוסחי עדות המזרח בברכת "על הצדיקים" מוסיפים "על זקניהם". לכאורה אין צורך בזה, כי כל זקני ישראל (החכמים) כלולים ב-"על הצדיקים", מכיוון שכל חכמי ישראל אמורים להיות צדיקים. היכן הטעות שלי?
תשובה: לכול מילה יש משמעות חכמים, צדיקים. לכול מדרגה אדם צריך לעמול כדי להגיע.
שאלה: להשתמש בציור על לוח מחיק בשבת: האם לא צריך לחשוש למחיקת הציור עצמו, הרי מדובר על לוח מחיק? השאלה נשאלה בהמשך לשאלה "להשתמש בלוח מחיק בשבת"
תשובה: לא נשאלתי על לוח מחיק. אכן אסור למחוק בשבת.
שאלה: לא טבלתי פלטה של שבת: שלם לכבוד הרב! אם לא הטבלתי את הפלטה והשתמשתי בה כבר הרבה זמן, אני צריך להטביל אותה? וכן אציין שאנחנו לא שמים אוכל ישירות על הפלטה אלא בתוך כלי או על נייר כסף. השאלה נשאלה בהמשך לשאלה "טבילת פלטה של שבת"
תשובה: מכיון שהאוכל בכלים אין צורך להטביל כי האוכל לא בא במגע ישירות עם הפלטה. יש צורך להטביל כלים שבאים במגע ישירות עם האוכל.
שאלה: שירים בספירת העומר: מותר לישמוע שירים בזמן ספירת העומר? כי בזמן זה 24,000 תלמידים של ר עקיבא נפטרו ושמעתי שצריך להיות באבל מעט ולא לישמוע שירים.
תשובה: ראוי לא לשמוע כלי נגינה בימים אלו. מוזיקה נוגה מותר. שירה ללא כל נגינה מותר. ה' יצליח דרכך
שאלה: ברכה על נס על טבעי: אנחנו יודעים שבשולחן ערוך, סימן רל, נאמר שיש ברכה לפני הגורן של התבואה, שיהיה ברכה בכרי הזה, והמובן ש זו הוא שיתרבה בנס נסתר התבואה. החיי אדם בכלל סה, ב מסביר, שמברכים ברכה זאת גם בסחורות. וכוונת דבריו, שאם לאדם יש חנות, גם בה לפני ספירת המלאי, יברך כדי שירבה הסחורה. ואז יוצא לפי החיי אדם, שאם יש בחנות 10 חולצות, יכול להיות שבגלל הברכה, יהיו 11 חולצות. וזה דבר מדהים, שלא רק תבואה מתברכת אלא גם חפצים מלאכותיים. האם זה נכון? השאלה נשאלה בהמשך לשאלה אישית
תשובה: : אין הכוונה שבדרך נס יהיה ריבוי ברכה. הכוונה היא שיהיה סיעתא דשמיא בשמירת הסחורה או יהיה הצלחה במכירה וקניה של סחורה אחרת. יהיה הזדמנויות עסקיות וכד'.
שאלה: תשובה על לשון הרע: בסבב הקודם של הבחירות לראשות העיר עבדתי אצל אחד מהמתמודדים וכחלק מן העבודה חילקתי לרכבים עלון שהיו בו דברי השמצה על המתמודד השני, רציתי לדעת האם ואיך אני יכול לחזור על זה בתשובה? חשבתי לשלוח מכתב אך האם לא יהיה בזה רכילות על המתמודד השני (היו רק שתיים).
תשובה: תקבע לימוד קבוע בספר חפץ חיים ותקיים את הכתוב בו.
שאלה: שיטת מח אחד: הרב, מהם הסממנים שמהם יש להיזהר שלא יכנסו? ב השאלה נשאלה בהמשך לשאלה "טיפול בשיטת "מוח אחד"
תשובה: אומרים במהלך הטיפול כל מיני מילים נוספות - זה לא שייך לגוף הטיפול. אין להגיד כל מיני שמות של מאסטרים, וביטויים של ע"ז ואלילות.
שאלה: נטילת ידיים מול שירותים: אם יצאתי מבית הכסא לפרוזדור ממול והדלת של בית הכסא פתוחה לאותו פרוזדור ששם נוטלים ידיים ורואים את בית הכסא. האם יש עניין לסגור את הדלת של בית הכסא כשנוטלים ידיים? ואם אין דלת אפשר ליטול שם ידיים?
תשובה: מותר ליטול ידים זוהי רשות אחרת. ורבים מתירים גם בשירותים שלנו ליטול ידים. או מטעם שירתים של פרסיים שהצואה מושלכת.(הגר"ד ליאור שליט"א) או מטעם שהאסלה מהווה מחיצה (אור לציון חלק א לרב בןציון אבא שאול זצ"ל)
שאלה: לעמוד בצפירה כשלומדים תורה: אם יש צפירה של יום השואה ואדם יושב ולומד תורה. אז ידוע שאם זה בפני אנשים עדיף לעמוד כדי שלא יהיה חלילה חילול ה. אבל אם אני לבד בבית? האם עלי לעמוד ולהפסיק את לימוד התורה למשך שתי דקות? הרי ידוע שלימוד תורה יותר מועיל לנפטרים מצפירה. (ואם בכלל צפירה מועילה, היא בשבילנו. שנזכור. ולימוד תורה יותר מועיל)
תשובה: אפשר להמשיך ללמוד בעמידה.
שאלה: להתרומם לאחר קשר עם בחור: לפני כחצי שנה התחיל לי קשר עם בחור שקטן ממני ולפני חודשיים בערך החלטנו שזהו. אני ממש נשברתי ונכסתי לדיכאון. איך אפשר להתרומם מזה? ומה עלי לעשות בשביל שאוכל לקום מהמשבר הזה?
תשובה: אמונה, תפלה, הסחת הדעת על ידי עיסוקים אחרים שלך. ולאחר תקופה של רגיעה להתחיל קשר חדש. ובהצלחה
שאלה: שמות לבן: לכבוד הרבנים, נשמח לשמוע האם טוב לקרוא לבן הילוד באחד משמות אלו: הראל, רועי, אשר, רואי, רגב, הלל. ובשורות טובות!
תשובה: השמות הראל אשר והלל מועדפים יותר מאחרים.
שאלה: עידכון לגבי תותים: איך ניתן לאכול תותים כיום?
תשובה: וברכת ד' א. לחתוך את ראש התות (העלים הירוקים ומעט מהפרי בחלק הבהיר). ב. להכניס לקערה עם מים וסבון לבחוש את הכל. לשפוך את המים ולחזור על הפעולה פעם שנייה. ג. לנגב את התות עם מטלית או בד. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מטפחת קלה שנראה קצת צבע השיער: האם ניתן לאישה לחבוש מטפחת בהירה שרואים דרכה קצת את כהות השיער?
תשובה: זה לא נקרא כיסוי, כי יש צורך שלא יראו דרכו. יכולה לקפל כך שיהיו שתי שכבות וכבר לא יהיה שקוף.
שאלה: קביעת עתים למי שעובד במשמרות: כבוד הרב אני עובד במשמרות במחזור של 8 ימים. דהיינו יומיים משמרת יום יומיים משמרת לילה וארבעה ימים בבית, כשבשבת וימים טובים אני בבית. ומאחר שבמשך השבוע אף פעם אין לי יום או לילה קבועים שאוכל ללמוד בהם תורה, איך אני יקיים את ההלכה שכל יהודי צריך לקבוע עתים לתורה?
תשובה: נצל כל זמן פנוי ללמוד תורה.
שאלה: לימוד מקרא: לצערי, לא חונכתי ללימוד תורה בילדותי. האם יש בעיה ללמוד את המקרא (חומש) והנ"ך ללא פירוש רש"י (ובפרט במקומות בהם אני לא מתקשה) ואח"כ ללמוד פירוש רש"י ועוד פירושים בע"ה? האם זה מותר (ובפרט כדי לזכור את התורה ולהבין גם את פירוש רש"י, שהרי אם לא אקרא את הפסוקים אתבלבל, ופירוש רש"י קופץ לפעמים מנושא לנושא, וכן לפסוק ולמילים שאחריו))?
תשובה: כך עדיף לקרוא את החומש ולהבינו לדוגמא ראשון ואחר כך לקרוא שוב פסוק בחומש עם פירוש רשי. ה' יצליח דרכך.
שאלה: הליכה לקונצרט בספירת העומר: הרב האם מותר לקחת את הילדים (גילאי 6-8) לקונצרט של מוזיקה קלאסית בספירת העומר (שאין בו ניגונים של שמחה) או שמא יש בזה חגיגיות? ומה לגבי המבוגר ההולך עימם?
תשובה: רק מוסיקת ריקודים אסורה, בין אם היא קלאסית בין אם היא מודרנית.
שאלה: תכנון קביעת עיתים תורה: לכבוד הרב שליט"א שלו וברכה אני מתחיל ללמוד מקצוע אקדמי וברצוני לקבוע עיתים לתורה בזמן הפנוי, כנדרש בהלכה. רק ברצוני לברר על מה לשים דגש בעיתים לתורה ואיזה דברים יש להעדיף על מנת לקיים את מה שנאמר במדרש לעולם למד את הכללים ולא את הפרטים?
תשובה: נראה שיש ללמוד מעט מוסר ואמונה ושאר הזמן ללמוד גמ' והלכה למעשה.
שאלה: נקניק, נקניקיה ופסטרמה עשויים מדגים: אני משגיח במלון והביאו למלון מוצרים חדשים נקניק, נקניקיה ופסטרמה עשויים מדגים. המוצרים הנ"ל נראים, טעימים ומריחים כמו מוצרים בשריים האם מותר להגישם לאורחים הרי יתכן שיגישו אותם בבר עם מוצרים בשריים?
תשובה: ב"ה שלו-ם וברכה, ישר כח לערנות. ידועה ההלכה שנפסקה בשולחן ערוך (יורה דעה קט"ז, ב-ג): "צריך להזהר שלא לאכול בשר ודג ביחד מפני שקשה לצרעת". בפתחי תשובה (ב') הביא בשם השבות יעקב שהאיסור הוא גם על דג עם אווז או עוף. יש להוסיף שהט"ז מביא מהדרכי משה שמשום שחשש הסכנה חמור יותר מאיסור לכן לא בטל אפילו בשישים (אולם יש חולקים על כך כמובא בפתחי תשובה). מכאן שברור שאין לגרום למכשול, שהרי אורחי המלון יכולים לטעות ולאכול את מוצרי הדגים עם בשר כי יחשבו שגם הם מיוצרים מבשר שהרי בזמן שמגישים אותם אין סימן שהם מיוצרים מדגים וההדפסה על האריזה החיצונית שהם מיוצרים מדג לא תמנע את הטעות.  כמו שהמייעץ עצה לא טובה עובר על האיסור(ויקרא י"ט, י"ד):" ולפני עור לא תתן מכשל " כך גם הגורם לאדם לאכול דבר שמביא לידי סכנה עובר על איסור זה. האיסור מתייחס למכשיל שהם עובדי המלון וגם לגורם לאחר להכשיל שהוא המפעל המייצר שגורם לעובדי המלון להכשיל ולעבור על הלאו (מובן מיורה דעה קנ"א, ה' ומתו"ס: לעובד כוכבים, עבודה זרה ט"ו:).  הרב חגי בר גיורא
שאלה: ספירת ימים בנידה: אשתי ראתה דם נידה בבין השמשות, האם זה נחשב יום או לילה לגבי ספירת ימי נידה? חודש טוב
תשובה: אחרי שקיעה נחשב כלילה לגבי הלכות נדה.
שאלה: הלנת שכר או לא?:, בחברה של 3 שותפים שווים ברווחים, שניים עובדים פעילים בחברה בשכר של 4000 ש"ח ואחד שותף לא פעיל ומקבל גם משכורת חודשית של 1500 ש"ח, בסוף השנה החברה מראה רווח של 60,000 שקל, ובפועל אין כסף בחשבון החברה רק למשכורות (הרווח נמצא בסחורה). האם החברה צריכה להמשיך רגיל במשכורות החודשיות לעובדים בה, וכאשר יהיה כסף נותר לחלוקת הרווחים אז יחלקו בשווה או שהעובדים הפעילים יעבדו בחינם עד שיוציאו שלושת השותפים את הרווחים של שנה שעברה, ואז החברה תהיה חייבת את המשכורות שלא שולמו לעובדים הפעילים? זאת אומרת, האם משכורות באים לפני רווחים או להפך? ב
תשובה: , שכר העובדים קודם הסבר: כל כסף שנכנס לשותפות מהווה חלק מנכסי השותפות וחלוקת הרווחים בין השותפים מהווה פירוק החלק הזה של השותפות. השכר לעובדים הוא התחייבות של השותפות כלפי העובדים על עבודתם ממילא מוטל על החברה לעמוד בהתחייבויותיה ורק אח"כ אפשר לחלק את מה שנשאר בין השותפים. יתרה מזאת, בפשטות גם השותפים עצמם חייבים לשלם לפועלים ומצווים "ביומו תיתן שכרו" לשלם את שכר הפועלים בזמן שהתחייבו, הדבר נכון גם אם מדובר בחברה בע"מ הרב יעקב גרוס
שאלה: כמות המים בנטילת ידיים: כבוד הרב! לגבי נט"י של בוקר (או כל נטילה של הסרת רוח רעה) רציתי לשאול: א. האם בכל פעם ששופכים מים על היד (בכל ששת הפעמים) צריך שתיפול רביעית שלמה של מים על היד? וכן האם כל שפיכה צריכה לכסות את כל היד? ב. האם כל המים לכל הנטילה כולה חייבים להיות מכונסים באותו כלי או שניתן להוסיף מים לכלי אחרי כל כמה שפיכות (כגון שהכלי קטן ואין בו מספיק ל-6 שפיכות)? ובשורות טובות!
תשובה: אין צורך ברביעית בכל שפיכה. אפשר למלא את הנטלה מחדש.
שאלה: שבועת אליהו הנביא על הטל: במסכת תענית דף ה עמוד א מסופר שאליהו התשבי נשבע לאחאב שלא יהיה טל ומטר כי אם לפי דברו. ואחר כך כתוב שהחזיר כביכול רק את המטר ולא כתוב שהחזיר את הטל. ולמה לא אמר שהחזיר את הטל? אומרת הגמרא "משום דלא מינכרא מילתא". אומר רשי בד"ה הנ"ל: שהרי היה טל מלפני כן, ואם אליהו היה אומר לו "הנה אני מחזיר גם טל" הרי שאחאב לא היה מאמין (ולא היה מודה בחזרה דטל דברכה) והיה אומר שזה שקר שהרי הטל היה כבר לפני. נשאלת השאלה. אם ככה. הרי אחאב היה יכול לבוא בטענה לאליהו על כך שהוא נשבע מלכתחילה סתם, שהרי הטל הרגיל (לא של ברכה) לא נעצר ואחאב היה אומר שמלכתחילה השבועה של אליהו התשבי הייתה חלילה שקר?!
תשובה: הגמרא בתענית ג. שאלה יפה. א. עין יעקב: זו בעצם קושיית הגמרא "אשתבועי למה ליה", היינו מדוע נשבע לשקר על הטל והרי הוא לא נעצר? ועונה הגמרא שהשבועה היתה על טל לברכה שנעצר. ב. שם: השבועה היתה שלא יהיה טל ומטר יחד וכשלמעשה ירד מטר ולא טל התקיימה השבועה. וע"ז שואלת הגמרא לשם מה צרף אליהו את הטל לשבועה אם בכל מקרה הוא אינו נעצר ועונה הגמרא שהשבועה היתה על טל של ברכה. ג. מהרש"א: בתחילה הבינה הגמרא שאליהו נשבע אף על הטל שלא ירד ואע"ג שלעולם יורד טל בכל זאת לאחר שבועת אליהו שינה הקב"ה הטבע והפסיק את הטל שהרי צדיק גוזר והקב"ה מקיים וכשהקב"ה מחזיר את המטר לא מוזכר שחזר גם הטל כיון שברגע שאליהו נשאל על שבועתו חזר הטבע למצבו הרגיל ומיד חזר הטל לרדת. על זה שאלה הגמרא לשם מה היה צריך אליהו להישבע על הטל ולשנות סדרי בראשית? וכאן הגמרא חוזרת בה מההבנה הראשונה ומתרצת שאליהו לא נשבע על הטל שייפסק אלא שלא ירד לברכה ולכן כשחוזר המטר לא מוזכר שחוזר הטל כיון שתמיד ירד הטל אלא שבזמן השבועה לא ירד לברכה. חיילך לאורייתא
שאלה: תביעה על רשלנות רפואית: האים ניתן לתבוע על רשלנות רפואית בבתי דין רבניים? איך? השאלה נשאלה בהמשך לשאלה "רשלנות רפואית"
תשובה: ניתן לתבוע על רשלנות רפואית בבית דין רבני. הגאון הרב אברהם יצחק כלאב, מלפנים אב"ד ירושלים, אמר לי שהוא דן בעבר בבית הדין מקרה של רשלנות רפואית. יש לפנות לבית הדין האזורי להגשת תביעה. אומנם חלק מבתי הדין האזוריים אינם פותחים תיקים שעוסקים בדיני ממונות בגלל המעמד המשפטי של בית הדין. במידה ובי"ד האזורי לא עוסק בכך, יש לפנות לבי"ד פרטי. כמובן, שאם הנתבע יסרב לבוא לדין תורה אז בי"ד יאפשר פניה לערכאות. הרב דניאל לונצר
שאלה: שבת - פיקוח נפש:, אני לומד הלכות רפואה בשבת ולא הבנתי פשט במשנה, חיפשתי גם בראשונים ולא מצאתי. במשנה ביומא דף פג כתוב: "מי שנפלה עליו מפולת ספק הוא שם ספק אינו שם. מפקחין עליו את הגל וכו. רציתי לשאול מה החידוש במפקחין עליו את הגל, הרי וודאי שהמשנה לא באה לחדש דין דרבנן כמו מוקצה וכד, אז מה הבעיה ההלכתית שיש בלפקח את הגל? מה האב מלאכה שאותו הצרכנו לחדש שלצורך פיקוח נפש אז מותר לפקח? חשבתי אולי מדין חופר? אודה לכבודו שיאיר את עיניי
תשובה: צדקת. זהו חופר תולדה של חורש. ועיין בתפארת ישראל שמסביר זאת.
שאלה: זמן קריאת פרשת הקטורת: כמה פעמים צריך לקרוא את הקטורת ביום,ומתי?
תשובה: טוב לומר 3 פעמים ביום. כפי שמובא בסידורים בבוקר פעמיים ופעם לפני מנחה.(האשכנזים לא נהגו בכך)
שאלה: מקווה גברים ביישוב אחיה: ר"ח אייר ה תשע"ג לכבוד הרב! אנחנו תושבים ביישוב אחיה אשר בגבעות שילה, ב"ה זכינו לבנות ביישובנו מקווה גברים, ויש לנו כמה שאלות בעניין. 1. מבנה המקווה בנוי כך שהרצפה והבורות הם יציקת בטון, והקירות והתקרה עשויות מחומר הנקרא "פנל", שהם בעצם לוחות פח ממולאים בקלקר המשתלבים אחד עם השני, כאשר לכל חלק יש שתי פינות- זכר ונקבה. האם בגג כזה יש בעיה הן מצד הקיבול והן מצד מקבל טומאה? בסוף הגג חיברנו מרזב מפח אשר נשפך אח"כ לעוד מרזב מפלסטיק ואז יורד לבור- מה הדין? 2. בגלל שהמבנה עצמו קטן ואין באפשרות הגג לנקז לאוצר הרבה מי- גשמים מילאנו את המקווה ע"י שלג אשר ירד ביישוב. המילוי נעשה ממש כאשר ירד השלג, נאסף לתוך דליים (ללא חורים), ואז רוקנו את הדליים על פלטת-עץ ישרה וממנה השלג התגלש לתוך האוצר. מה הדין בזה? וכן אח"כ קפצו על השלג אנשים ע"מ לדוחסו בתוך האוצר האם יש בזה בעיה? 3. במקווה שלנו יש רק אוצר אחד והוא אוצר זריעה בלבד - האם אפשר לטבול במקווה כזה לעלות להר- הבית? וכן האם אפשר להטביל בו כלים? יצוין שיש לנו כבר ביישוב מקווה נשים ולצידו אוצר מי-גשמים שמשמש כמקווה כלים. אוכל לשלוח צילומים אם צריך. לכבוד הרב! בשם כל התושבים!
תשובה: קשה לתת תשובה מבלי לראות בעיניים המלצתי להזמין אליכם פוסק בר סמכא מטהרת המשפחה
שאלה: בבירור גדר אמירת תפילת הדרך: הרב, מה הדין במקרים הבאים: 1.שני ישובים סמוכים, המופרדים ע"י כביש מהיר, וכדי לעבור מאחד לשני יש לחצות את הכביש ע"י רמזור (ברכב או ברגל). מצד אחד מדובר בכביש מסוכן, אך חצייתו אורכת כמה שניות, וגם אין איפה לעצור את הרכב ולומר את התפילה. 2. כשהולכים ברגל על מדרכה דרך עפר בצדו של כביש ראשי. השאלה נשאלה בהמשך לשאלה "4 ק"מ בתפילת הדרך לאשכנזים"
תשובה: כל מקום ששכיחא סכנתא צריך לומר. לא אומרים כל יום תפילת הדרך על איפה שגרים, אבל אם הוא נוסע למקום אחר וודאי שצריך להגיד, גם אם המרחק קצר מאוד.
שאלה: לימוד תורה גם בצבא: לפני 6 שנים למדתי בישיבה שנתיים, למדתי בשקדנות ורצינות. לאחר מכן הלכתי ללמוד 3 שנים במסגרת של חצי יום לימודי קודש וחצי יום לימודי חול, כיום אני משרת בצבא (כבר שנה שנייה)-נשוי עם ילדים ב"ה-ויש לי 2-3 שעות ממוצע ביום ללמוד תורה. אני מרגיש שאני לא מצליח לנצל וללמוד כמו שצריך בזמן הזה, אין לי את הכוחות שהיו לי בישיבה לשבת וללמוד סוגיות בעיון כמו שהייתי לומד בישיבה ואני חש במיוחד בשנה האחרונה שעם הזמן התשוקה והרצון ללמוד תורה הולך וקטן. ייתכן וסדר לימוד מסויים יעזור לי בעניין, ניסיתי דף יומי אבל אני מתוסכל מזה שאין לי זמן לחזור על הדף, קשה לי עם זה שאני לא מסוגל ללמוד בעיון כמו פעם. מה הרב מציע לעשות על מנת להחזיר את התשוקה ללימוד התורה?
תשובה: אולי תלמד נושא אחד בהלכה וזה ימשוך אותך וימלא אותך סיפוק. תלמד טור-בית יוסף עם משנה ברורה וברור הלכה. גם תלמד שו"תים על הנושא. זה בדרך כלל מאד ממלא ומסקרן.
שאלה: מהו שטר כיס: האם אפשר לקבל תשובה מפורטת מהו שטר כיס המובא בפירוש רשב"ם לב"ב דף ע. כיצד יודעים לומר שהלוה משתמש דווקא בהלואה ולא בפקדון הרי הוא משתמש בכל הכסף? האם זה תלוי בסוגית יש או אין ברירה? אשמח גם למקורות.
תשובה: שטר כיס משמעותו עיסקה. כלומר, כשאדם רוצה לפתוח עסק אך אין לו כסף הוא פותח עסק עם עוד שותף - החבר מביא את הכסף והוא טורח בעסק, ולבסוף הם מתחלקים ברווחים, ואם יש הפסדים שניהם נושאים בהפסדים. על מנת ליצור שותפות כזו מגדירים את הסכום הנ"ל שחציו יחשב מלווה וחציו לפיקדון - ולכן אם יהיה הפסד המשקיע יפסיד חצי לפי שהפיקדון נחשב שלו וברשותו, ואם כן חלקו נפסד, ואילו השני יפסיד את חצי ההלוואה, לפי שאדם שלווה כסף חייב להשיב אף אם הכסף נפסד. אם כן תמיד נגדיר שמקבל הכסף השתמש בחצי הלוואה וחצי פיקדון ולא כפי שכתבת. אין קשר לסוגיית ברירה. אדם שלווה בשטר חייב לפרוע ואינו נאמן לטעון שפרע, והמחלוקת בסוגיא שם היא מה הדין באדם שהפקידו בידו כסף. אדם זה נאמן לטעון שהפיקדון נאנס ויפטר, אך השאלה היא אם נאמן לטעון שפרע, ויהא נאמן למרות שיש שטר כנגדו משום שיש לו מיגו שיכל לטעון נאנסו. אותה שאלה בדיוק שייכת גם לגב שטר כיס - לגבי חצי מהסכום ודאי יהא חייב לשלם משום שמוגדר כהלוואה, אך לגבי החצי המוגדר כפיקדון הדין תלוי בשאלה הנ"ל.
שאלה: ברית מילה לפני היום השמיני: מה הדין לתינוק שנימול לפני שמונה ימים, האם צריך לחזור על הברית?
תשובה: לשואל, בדין זה נחלקו הבית יוסף ואחרוני האשכנזים: לדעת הבית יוסף (יורה דעה סימן רסב) אין צורך לעשות כעת מאומה, וכך כתב הרמ"א שם (סעיף א), ואילו הש"ך שם (ס"ק ב) הוכיח שבאופן זה המילה פסולה לגמרי, ולפיכך צריך 'להטיף דם ברית', כלומר, לסרוט את האבר עד שיצא ממנו דם (יש לעשות זאת על ידי מוהל מומחה), וכך פסק הלכה למעשה בערוך השלחן שם, ש"כל גדולי האחרונים הסכימו לדינא" כדעת הש"ך. בהבנת שיטת הבית יוסף קיימות שתי דרכים: הדעה הרווחת היא שלדעתו מילה כזו כשרה בדיעבד, שהרי נימול, וכך משמע מדבריו בבית יוסף. אולם בשו"ת מהרי"ף (סי' מז ועוד) הוכיח מתשובת הרשב"א שאין זו מילה כלל, ולשון הרשב"א: "אין זו מילה, אלא חתיכת בשר בעלמא", ולכן נדחק לפרש את דעת הבית יוסף באופן אחר, שכוונתו שזהו "מעוות לא יוכל לתקון". כמה אחרונים נקטו כדעה זו (לאו דווקא בהבנת הב"י), שמילה זו איננה קיום מצוות מילה כלל, אלא שכעת איננו ערל (שאגת אריה סי' נב). למעשה, אשכנזים נוהגים כש"ך להטיף דם ברית, ואילו ביביע אומר (ח"ז יו"ד סי' כד) הכריע למעשה להולכים בשיטת הב"י שהנימול בתוך שמונה אינו צריך לעשות מאומה.
שאלה: מוצרים שעבר עליהם הפסח: לכבוד הרב, לפני חג הפסח הוצאנו את כל החמץ מהבית, אך השארנו בו כל מיני מוצרים שאינם חמץ ממש, במטרה למכור אותם, היות והיה מאד חבל לזרוק אותם, וזו כמות גדולה מכדי לגמור. לצערנו עקב תקלה פתאומית שצצה בערב החג לא הצלחנו למכור את החמץ, ועכשיו אנו מתלבטים מה לעשות במוצרים: מדובר בתבלינים למיניהם (פפריקה, חוויאג, קינמון, פלפל שחור, א. שום בזיליקום) קוואקר, קמח מלא (מאפיית שיפון), קמח רגיל, סולת. וכל מיני ממרחים שמשמשים גם לחמץ אך לא נראו בהם פירורים. (שוקלד וכו ). נשמח לדעת האם ניתן להשתמש במוצרים. הבנו כי יש איזשהי מכירת חמץ כללית של הרבנות ואולי ניתן לסמוך עליה. ושבת
תשובה: ב"ה שלו-ם וברכה, אין להשתמש בקמח רגיל, סולת וקוואקר. הרב חגי בר גיורא
שאלה: תפוחים שנקנו מדרוזים ברמת הגולן: הובאו אלינו תפוחים שנקנו מדרוזים ברמת הגולן האם הם חייבים בהפרשת תרומות ומעשרות? ואם כן חייבים, איזו הפרשת מעשר צריך לבצע? על התשובה
תשובה: וברכת ד' אם נקנו מדרוזים בוודאי, אין צורך להפריש תרו"מ. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: נטילת ידיים עם כלי: מדוע צריכים ליטול ידיים בעזרת כלי? (אשמח למקורות.)
תשובה: חכמים קבעו נטילת ידים לאכול כפי שנהגו במקדש ליטול בכלי. (שו"ע שלט,א.מ"ב א) וטמון בכך רעיון גדול שהאדם יפנים בהתייסו למזון שאוכל במימד של קדושה וומחשבתו תהיה שהוא אוכל לשמור על גופו ולעבוד את ה'.
שאלה: נטילת ידיים על ידי אדם: מדוע דרוש כח גברא בנטילת ידיים? אני מודה לכם מראש.
תשובה: כפי שהיה במקדש לטהרת הידים בכלי ובכוח גברא.
שאלה: קדימה בלבישת בגדים: התכוונתי לבגדים שנמצאים בחלק העליון של הגוף. הרי יש עניין לנעול נעל ימין ואז שמאל. ושמעתי שיש עניין בבגדים התחתונים שמים קודם את הגופיה והחולצה ואז הלבנים והמכנס. השאלה נשאלה בהמשך לשאלה אישית
תשובה: להיפך עדיף מענייני הצניעות בגדים תחתונים. אך אין בזה כללי הלכה המוזכרים לעיל במיוחד שבזמנם לבשו חלוק המולבש דרך הראש.
שאלה: העולם הבא של עדת קרח: "וירדו הם וכל אשר להם חיים שאולה ותכס עליהם הארץ ויאבדו מתוך הקהל" (טז, לג) במסכת סנהדרין (קח, א) שנינו: "תנו רבנן עדת קרח אין להם חלק לעולם הבא שנאמר: "ותכס עליהם הארץ - בעולם הזה ויאבדו מתוך הקהל- לעולם הבא. דברי רבי עקיבא. וקשה: לשם מה הוזקק רבי עקיבא לדרשה מיוחדת שלעדת קרח אין חלק לעולם הבא, הלא עדת קרח היתה מדור המדבר, ועל דור המדבר כבר שנינו במסכת סנהדרין (קח, א) במשנה: "דור המדבר אין להם חלק לעולם הבא, שנאמר (במדבר יד, לה) "במדבר הזה יתמו ושם ימותו"?
תשובה: לשואל שאלה זו הפנה הבעש"ט הקדוש לנכדו אפרים בן התשע, והלה השיב ברוב פקחותו: הלא הכתוב "במדבר הזה יתמו ושם ימותו" שממנו למד רבי עקיבא, כי "דור המדבר" אין לו חלק לעולם הבא, בא בתור עונש על חטא המרגלים, והרי בשבט לוי, שממנו יצא קרח, לא היה כל מרגל, ואין העונש של דור המדבר חל עליהם כלל, משום זה צריך היה רבי עקיבא לחזור ולהודיע כי גם עדת קורח, אף על פי שרבים מן העזה הזאת היו משבט לוי, גם הם אין להם חלק לעולם הבא. לימים גדל הילד הפיקח, הלא הוא רבי משה חיים אפרים ("בעל הדגל") מסדילקוב, מחבר הספר "דגל מחנה אפרים", והיה לממשיך דרכו בקודש של סבו הגדול. נאמנה
שאלה: מתי צריך נטילת ידיים: ל"ש שמעתי שיש ליטול ידיים רק לפני אכילת לחם אכילת דבר מאכל הטבול במשקה כשקמים בבוקר לפני התפילה אחרי גזיזת ציפורניים, ואילו כשיוצאים מהשירותים נוגעים בדבר טמא נוגעים במקום מוצנע יש לשטוף ידיים בלבד. האם זה נכון מלכתחילה גם לספרדים?
תשובה: נטילת ידים בכלי חייבים רק לסעודת לחם או פירות רטובים. בהשכמה - טוב ליטול בכלי כמו בסעודה. לשאלתך - מעיקר הדין כן אך עדיף כלי. לגבי תפילה, גזירת ציפורניים והחולץ נעלים, יציאה מבית עלמין, מנקה מכינים, משמש מיטתו, שירותים ומקומות מכוסים. (ראה ילקו"י סימן ד סעיףמב   שצג).
שאלה: מנהגים בסוף ברכת המזון: ל"ש אני מכירה שני מנהגים: 1. כשבוצעים מהלחם בסעודה הראשונה בשבת, משאירים חתיכה קטנה של לחם במלחי ה וזה נשאר לכל השבוע ואז בסוף ברכת המזון, כשאומרים "עושה ואמרו אמן"- מניחים את היד על חתיכת הלחם הזו ומנשקים. 2. בשבת, בסוף ברכת המזון, משאירים את הלחם הנותר מהסעודה על השולחן ומכסים במפה, ואז מנשקים את הלחם (כשהוא מכוסה) 3 פעמים, כשאומרים: "מה שאכלנו י הי ה לשובעה"- מנשקים, "ומה ששתינו י הי ה לרפואה- מנשקים, "ומה שהותרנו י הי ה לברכה"- מנשקים. איזה מן המנהגים הוא נכון? ומה טעם כל מנהג?
תשובה: המנהג להשאיר לחם ולנשקו בסוף הברכה פעם אחת הוא המקורי ודי בפעם אחת. ומה שהוסיפו כמה פעמים הוא לחיבוב מצוה ואיננו חיוב. ואין צורך לנשק דוקא אחרי כיסוי אפשר גם לפני וכך נהגנו.
שאלה: הגורמים לתחתוניות ע"פ היהדות: הרב, מהם כל הדברים הגורמים לתחתוניות (טחורים)?
תשובה: הגמרא בברכות נ"ה מונה את הדברים: "עשרה דברים מביאין את האדם לידי תחתוניות: האוכל עלי קנים, ועלי גפנים, ולולבי גפנים, ומוריגי בהמה, ושדרו של דג, ודג מליח שאינו מבושל כל צרכו, והשותה שמרי יין, והמקנח בסיד ובחרסית, והמקנח בצרור שקנח בו חברו, ויש אומרים: אף התולה עצמו בבית הכסא יותר מדאי."
שאלה: אי הריגת חרקים בימי חול: האם יש חומרה לא להרוג חרקים, זבובים וכדומה בימי חול- אלא אם כן זה סכנה ממשית?
תשובה: לא ראוי להרוג סתם בע"ח, אא"כ הם מזיקים או מפריעים.
שאלה: מאכל פרווה בתבנית בשרית בתנור שנאפתה בו פיצה: אפו פיצה חלבית בתנור. לאחר מספר שעות (פחות מ 24) אפו תפוח"א בתבנית בשרית (לא בת יומה) באותו תנור מה דין המאכל ומה דין התבנית?
תשובה: ב"ה שלו-ם וברכה, התפוחי אדמה כשרים. כאשר התנור נקי ולא נשארו בו שאריות של גבינה בדפנות אז לאשכנזים לכתחילה לא לאכלם עם בשר אבל מותר לאכלם אחר בשר, לספרדים מותר לאכלם גם עם בשר. התבנית לא נאסרה. הרב חגי בר גיורא
שאלה: החזרת חוטים ומגבר למחטיאי הרבים: האם מותר להחזיר ציוד של חוטי אנטנות ומגבר והכל לחברת הכבלים? אני תמיד מקפיד שלא יעבור דרכי החטאת הרבים. אין לי מושג אם זה שייך להם או זה שאריות מהתקנה שהיתה אצלי בבית. היום כ 5 שנים אין לי כבלים.
תשובה: אתה לא צריך להחזיר להם לחנות. תודיע להם במכתב ואם הם ירצו שהם יבואו לקחת. אם לא, אתה עשית את שלך.
שאלה: רווח ממוסיקה מוגנת: האם מותר לקנות דיסקים בעלי זכויות יוצרים, להשמיע אותם בתור D.J. (תקליטן) ולהרוויח עליהם כסף?
תשובה: יש לשלם על כך תמלוגים דרך "אקו"ם".
שאלה: אמירת תחנון ביום שני ה' באייר: כידוע יום העצמאות נדחה לו אייר, האם אומרים תחנון בה' באייר?
תשובה: יום ה' באייר יש בו חשיבות בפני עצמו ואין אומרים בו תחנון ביום זה, לא בשחרית ולא במנחה.
שאלה: ציציות בקריאת שמע: מר"ן המחבר כתב בסתם שיסתכל בשתי ציציות באהבת עולם או אהבה רבה לנוהגים בומן ק"ש כשאומר וקבץ כנפות הארץ משמע ארבע שתים קדימה ושתים מאחור ובפועל צריך רק שתים כמו בב"ש האם לקבץ רק שתים או צריך ארבע בבקשה לפרט ומקורות כי אנו אוחזים בנושא שאלה נוספת בברכת כהנים מר"ן פסק שעל הכהנים להרים יד ימין יותר מיד שמאל בברכת כהנים האם להלכה חובה להרים יד ימין יותר משמאל אם אפשר לפרט ומקורות תבורכו ושבוע טוב.
תשובה: בקריאת שמע צריך ארבע כנפות - סידור הגר"מ אליהו. האשכנזים שלא מתעטפים בטלית גדול עד לנישואין - בט"ק אוחזים שניים, בט"ג 4 כנפות. מה שכתוב בשו"ע צריך לקיים ומדובר שיגביה מעט (שו"ע קכח, יב. נושאי כלים שם).
שאלה: ריבית מפקדון ושיעבוד כסף שבפיקדון: יש בעיה כל שהיא עם ריבית של כסף שבפיקדון בבנק גדול? ואם הם שיעבדו את הכסף שבפיקדון (משום מה)? בכלל יכולה להיות בעיה הלכתית עם פעילות כל שהיא בבנק? 2) מהי ריבית מדרבנן? זו ריבית מדרבנן? 3) צריך לתת מעשרות מהרווחים?
תשובה: א. לבנקים הגדולים יש היתר עיסקה. כך שכשאתה בפלוס בודאי אין בעיה. כשאתה במינוס יש יותר בעיה אולם רבים מתירים על סמך היתר עיסקא גם להיות במינוס. ב. בסיסית יש לתת מעשר כספים מהרווחים.
שאלה: תפילה לעילוי נשמתה של סבתי זכרונה לברכה : לכבוד הרב ברצוני לבקר בקברה של סבתי להתפלל אליה ולעילוי נשמתה שאלתי האם ישנה תפילה מיוחדת שנאמרת במעמד כזה? האם ישנם פרקי תהילים שמותאם להגיד? מודה מראש לתשובה ברכת שבוע טוב יסמין
תשובה: המנהג בעליה לקבר לומר פרקים בתהלים :לג, טז, יז, עב, צא,קד, קל. אותיות השם של הנפטר ואותיות נשמה מהפסוקים בפרק קיט.